als_Latn dik_Latn sag_Latn
Trajneri i Italisë, Xhani de Biazi, në një deklaratë të dhënë për mediat, gjatë ceremonisë së zyrtarizimit të fitores së mandatit të katërt të Armand Dukës në krye të FSHF-së, ka folur për të gjitha temat, nga grupi i eliminatoreve të “Europianit 2016” në Francë, tek çështja “Kosovë” dhe frika nga largimet e disa futbollistëve për të luajtur me Kombëtaren e re, më 5 mars, në miqësoren ndaj Haitit. “Portugalia është një kundërshtar i fortë. Sigurisht, ne do mundohemi të bëjmë më të mirën e mundshme. Kemi shanset tona. Duhet të luajmë edhe dy ndeshje dhe besoj se do të jemi gati”. Mbi testin me Maltën: “Gjërat do të jenë më të qarta pas miqësoreve që do të luhen, kur të kenë përfunduar kampionatet. Më 7 shtator do të kemi një grup që do të ndryshojë pak gjatë këtyre eliminatoreve”. Mbi grupin: “I kam parë me vëmendje kundërshtarët dhe e përsëris që është një grup i vështirë dhe nëse duam rezultat, duhet të përgatitemi shumë mirë”. Mbi rrezikun që shumë kosovarë mund të braktisin Kombëtaren dhe Loret Sadikun, që do të jetë ndaj Haitit me fanelën e Kosovës më 5 mars, qetëson tifozët: “Loreti luan vetëm këtë ndeshje ndaj Haitit dhe më pas do të vijë me Shqipërinë. Për kosovarët e tjerë, pres përgjigjen përfundimtare”.
De Biazi për kosovarët: Pres përgjigjen përfundimtare0
Share.
als_Latn als_Latn eng_Latn